एलएनए र एन्जल्स हार्ट बास्केटबल च्याम्पियन
लालीगुराँस नेसनल एकेडेमी (एलएनए) र एन्जल्स हार्टले प्रथम तार्केश्वर नगर प्याब्सन अन्तरविद्यालय बास्केटबल प्रतियोगिताको उपाधि जितेका छन् । एलएनए सिनियर गर्ल्स र एन्जल्स हार्ट जुनियर ब्वाइजमा च्याम्पियन बने ।
काठमाडौँ — लालीगुराँस नेसनल एकेडेमी (एलएनए) र एन्जल्स हार्टले प्रथम तार्केश्वर नगर प्याब्सन अन्तरविद्यालय बास्केटबल प्रतियोगिताको उपाधि जितेका छन् । एलएनए सिनियर गर्ल्स र एन्जल्स हार्ट जुनियर ब्वाइजमा च्याम्पियन बने ।बुधबार प्रतियोगिताको सिनियर गर्ल्सको फाइनलमा एलएनएले न्यु एरालाई २३–१४ स्कोरले हरायो । एलएनएका सिमरन महर्जनले ८ स्कोर गरिन् ।एलएनएको कोर्टमा जुनियर ब्वाइजतर्फ रुपेश पौडेलको १४ स्कोरमा एन्जल्स हार्टले एलएनएलाई ५१–३३ ले हरायो । दुवैतर्फ हिमरश्मि तेस्रो स्थान रह्यो ।फाइनलका सर्वाधिक स्कोरकर्ताद्वय रुपेश र सिमरन मोस्ट भ्यालुएबल प्लेयर घोषित भए । ब्वाइजमा एलएनएका साहिद पुन र गर्ल्समा न्यु एराकी प्रनिशा श्रेष्ठसर्वाधिक स्कोरकर्ता भए । साहिदले ५६ र प्रनिशाले ५० स्कोर गरे ।विजेतालाई प्याब्सनका केन्द्रीय उपाध्यक्ष थकिनकुमार गुरुङ, काठमाडौं प्याब्सनका अध्यक्ष प्रेमकुमार राई, तार्केश्वर नगर प्याब्सनका अध्यक्ष धनबहादुर पुनलगायतले पुरस्कृत गरे । जुनियर ब्वाइजमा १६ र सिनियर गर्ल्समा १४ टिमले लिगकम नकआउट आधारमा प्रतिस्पर्धा गरेका थिए ।